CELEX: 32018D1471
Language: da
Date: 2018-09-19 00:00:00
Title: Kommissionens afgørelse (EU) 2018/1471 af 19. september 2018 om forslaget til borgerinitiativ »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner« (meddelt under nummer C(2018) 6077)

2.10.2018   
               
               
                  DA
               
               
                  Den Europæiske Unions Tidende
               
               
                  L 246/46
               
            
         KOMMISSIONENS AFGØRELSE (EU) 2018/1471
         af 19. september 2018
         om forslaget til borgerinitiativ »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner«
         
            
               (meddelt under nummer C(2018) 6077)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner« er følgende: »EU-institutionerne bør have ret til at foretage skærpet (herunder forudgående) kontrol og anvende strengere sanktioner i de EU-medlemsstater, som ikke er medlemmer af Den Europæiske Anklagemyndighed.«
                  
               
                     (2)
                  
                  
                     Målene for forslaget til borgerinitiativ er følgende: »For at hindre og sanktionere svindel med og misbrug af EU-midler bør EU-institutionerne have ret til at foretage skærpet kontrol i de medlemsstater, der ikke er en del af samarbejdet om Den Europæiske Anklagemyndighed. Dette omfatter forudgående kontrol med støtte- og indkøbsbeslutninger på risikoområder. Vi foreslår, at en sådan øget kontrol bør omfatte fuldstændig undersøgelse af alle forhold og offentliggørelse af svigagtige handlinger og andre overtrædelser, der skader EU's finansielle interesser.«
                  
               
                     (3)
                  
                  
                     Der er i overensstemmelse med artikel 3, stk. 2, i forordningen blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (4)
                  
                  
                     Der kan vedtages EU-retsakter til gennemførelse af traktaterne:
                     
                                 a)
                              
                              
                                 med henblik på fastlæggelse af strukturfondenes opgaver, hovedmål og indretning, hvilket kan medføre en sammenlægning af fondene, jf. artikel 177 i traktaten om Den Europæiske Unions funktionsmåde (TEUF)
                              
                           
                                 b)
                              
                              
                                 med henblik på et flerårigt rammeprogram, som omfatter samtlige Unionens aktioner inden for forskning og teknologisk udvikling, på særprogrammer, der udarbejdes inden for hver enkelt af aktionerne under det flerårige rammeprogram, og på gennemførelsen af det flerårige rammeprogram, jf. artikel 182 og 183 i TEUF
                              
                           
                                 c)
                              
                              
                                 om de finansielle regler, der navnlig fastsætter bl.a. retningslinjerne for gennemførelsen af Unionens budget, jf. artikel 322 i TEUF
                              
                           
                                 d)
                              
                              
                                 inden for forebyggelse og bekæmpelse af svig, der skader Unionens finansielle interesser, med henblik på at yde en effektiv og ensartet beskyttelse i medlemsstaterne samt i Unionens institutioner, organer, kontorer og agenturer, jf. artikel 325 i TEUF.
                              
                           
               
                     (5)
                  
                  
                     Det er helt op til hver enkelt medlemsstat, om de ønsker at deltage i et forstærket samarbejde som det, der er blevet indført med Den Europæiske Anklagemyndighed. Følgelig bør der i EU-retsakter med henblik på gennemførelse af traktaterne principielt ikke skelnes mellem medlemsstaterne alene på baggrund af deres deltagelse eller manglende deltagelse i et forstærket samarbejde. Ved gennemførelsen af EU-retsakter kan der imidlertid skelnes mellem medlemsstater, såfremt dette er objektivt begrundet, f.eks. når der under hensyntagen til alle relevante forhold i praksis er et forskelligt niveau af beskyttelse af EU's finansielle interesser i medlemsstaterne.
                  
               
                     (6)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (7)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (8)
                  
                  
                     Det foreslåede borgerinitiativ med titlen »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner« falder følgelig ikke åbenbart uden for Kommissionens beføjelse til at fremsætte forslag til EU-retsakter med henblik på gennemførelsen af traktaterne, jf. artikel 4, stk. 2, litra b), og det bør således registreres. Støttetilkendegivelser til dette forslag til borgerinitiativ bør indsamles for så vidt som dets formål er at udvirke forslag fra Kommissionen til EU-retsakter til gennemførelse af traktaterne som — samtidig med at øge beskyttelsen af Unionens finansielle interesser — ikke skelner mellem medlemsstaterne alene på baggrund af deres deltagelse eller manglende deltagelse i det forstærkede samarbejde om oprettelse af Den Europæiske Anklagemyndighed.
                  
               VEDTAGET DENNE AFGØRELSE:
         
            Artikel 1
            
               1.   Forslaget til borgerinitiativ »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner« registreres hermed.
            
            
               2.   Støttetilkendegivelser til dette forslag til borgerinitiativ kan indsamles på grundlag af en forståelse af, at forslaget har til formål at udvirke forslag fra Kommissionen til EU-retsakter til gennemførelse af traktaterne som — samtidig med at øge beskyttelsen af Unionens finansielle interesser — ikke skelner mellem medlemsstaterne alene på baggrund af deres deltagelse eller manglende deltagelse i det forstærkede samarbejde om oprettelse af Den Europæiske Anklagemyndighed.
            
         
         
            Artikel 2
            Denne afgørelse træder i kraft den 27. september 2018.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »STOP SVINDEL med og misbrug af EU-MIDLER — gennem en bedre kontrol med afgørelser, gennemførelse og sanktioner«, der repræsenteres ved Zoltán Keresztény and Balázs Fehér, der fungerer som kontaktpersoner.
         
         
            Udfærdiget i Bruxelles, den 19. september 2018.
            
               
                  På Kommissionens vegne
               
               Frans TIMMERMANS
               
                  Førstenæstformand
               
            
         
         
            (1)  EUT L 65 af 11.3.2011, s. 1.